CELEX: 62009CA0494
Language: et
Date: 2011-02-17 00:00:00
Title: Kohtuasi C-494/09: Euroopa Kohtu (kolmas koda) 17. veebruari 2011 . aasta otsus (Commissione Tributaria Provinciale di Alessandria (Itaalia) eelotsusetaotlus) — Bolton Alimentari SpA versus Agenzia Dogane Ufficio delle Dogane di Alessandria (Eelotsusetaotlus — Vastuvõetavus — Tolliõigus — Tariifikvoot — Tolliseadustik — Artikkel 239 — Määrus (EMÜ) nr 2454/93 — Artiklid 308a, 308b ja 905 — Määrus (EÜ) nr 975/2003 — Tuun — Kvoodi ammendumine — Avamise kuupäev — Pühapäev)

2.4.2011   
            
            
               ET
            
            
               Euroopa Liidu Teataja
            
            
               C 103/6
            
         Euroopa Kohtu (kolmas koda) 17. veebruari 2011. aasta otsus (Commissione Tributaria Provinciale di Alessandria (Itaalia) eelotsusetaotlus) — Bolton Alimentari SpA versus Agenzia Dogane Ufficio delle Dogane di Alessandria
   (Kohtuasi C-494/09) (1)
   
   (Eelotsusetaotlus - Vastuvõetavus - Tolliõigus - Tariifikvoot - Tolliseadustik - Artikkel 239 - Määrus (EMÜ) nr 2454/93 - Artiklid 308a, 308b ja 905 - Määrus (EÜ) nr 975/2003 - Tuun - Kvoodi ammendumine - Avamise kuupäev - Pühapäev)
   2011/C 103/09
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Provinciale di Alessandria
   
      Põhikohtuasja pooled
   
   
      Hageja: Bolton Alimentari SpA
   
      Kostja: Agenzia Dogane Ufficio delle Dogane di Alessandria
   
      Ese
   
   Eelotsusetaotlus — Commissione Tributaria Provinciale di Alessandria — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 239 tõlgendamine — Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92 (EÜT L 253, lk 1; ELT eriväljaanne 02/06, lk 1) artiklite 308a-308c, artikli 899 lõike 2 ja artikli 905 lõike 1 tõlgendamine — Imporditollimaksude tagasimaksmine või vähendamine — Liikmesriigi võimalus tollimaksu tagasimaksmise taotluse üle iseseisvalt otsustada — Mõiste „eriolukord” määruse (EMÜ) nr 2913/92 artikli 239 lõike 1 mõttes — Ühenduse importijale väljajätmine pühapäevale langeva avamiskuupäevaga tariifikvoodist, kuna liikmesriigi tollibürood on pühapäeviti suletud
   
      Resolutsioon
   
   
               1.
            
            
               Nõukogu 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, muudetud komisjoni 28. veebruari 2007. aasta määrusega (EÜ) nr 214/2007, artikleid 308a–308c tuleb tõlgendada nii, et need sätted ei välista komisjoni võimalust teha otsus, millega jäetakse ettevõtjale tariifikvoot eraldamata selle tõttu, et see kvoot on ammendatud avamise päeval, mis langeb pühapäevale, mil asjaomase ettevõtja asukohaliikmesriigi tolliasutused on suletud.
            
         
               2.
            
            
               Määruse nr 2454/93, muudetud määrusega nr 214/2007, artikleid 308a–308c tuleb tõlgendada nii, et need ei kohusta liikmesriiki taotlema komisjonilt tariifikvoodi puhul edasilükkamist, et oleks tagatud importijate õiglane ja võrdne kohtlemine siis, kui tariifikvoot avatakse pühapäeval, mil asjaomase liikmesriigi tolliasutused on suletud, ja kui on oht, et see kvoot ammendatakse avamise päeval, sest teiste liikmesriikide tolliasutused on pühapäeviti avatud.
            
         
               3.
            
            
               Muudel kui määruse nr 2454/93, muudetud määrusega nr 214/2007, artikli 899 lõikes 1 ette nähtud juhtudel on liikmesriigi toll pädev ise otsustama, kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud nõukogu 20. novembri 2006. aasta määrusega (EÜ) nr 1791/2006, artikli 239 lõike 2 alusel esitatud tagasimaksmise taotlus rahuldada või mitte, kui toll leiab, et komisjon ei ole eeskirju eiranud ega rikkunud ja asjaomane taotlus ei osuta muudele määruse nr 2454/93 artikli 905 lõikes 1 ette nähtud juhtudele.
            
         
               4.
            
            
               Määruse nr 2913/92, muudetud määrusega nr 1791/2006, artiklit 239 tuleb tõlgendada nii, et selle alusel võib importija jääda ilma võimalusest saada eraldis tariifikvoodist, mille avamise päev langeb pühapäevale, selle tõttu, et importija asukoha liikmeriigi tollibürood on pühapäeviti suletud.
            
         
      (1)  ELT C 24, 30.1.2010.